ComunitApp - VISIÓ

1. INTRODUCCIÓ

La motivació d’aquest projecte és facilitar la comunicació i la col·laboració entre els ciutadans que volen implicar-se en el desenvolupament de les activitats locals d’un municipi.

La nostra plataforma proporcionarà una manera senzilla i eficaç de publicar ofertes de feines puntuals i oportunitats de voluntariat. L'ajuntament i particulars podran anunciar les seves necessitats per a l'execució d'activitats del poble.

Cada usuari de la nostra aplicació disposarà d'un perfil personalitzat, que inclourà un historial de totes les activitats acomplertes prèviament i una recopilació de valoracions i comentaris proporcionats pels quals han rebut els seus serveis. Aquesta funció no només ajuda a establir una reputació de confiança a la comunitat, sinó que també permet als usuaris avaluar la qualitat i la fiabilitat dels altres membres. Per fomentar la interacció i facilitar la comunicació entre els usuaris interessats en una oferta de feina o voluntariat, proporcionarem un sistema de xat integrat. Això permetrà als participants discutir els detalls, coordinar les activitats i resoldre qualsevol dubte directament a través de la plataforma.

Per garantir que la nostra comunitat estigui formada exclusivament per residents del municipi corresponent, l'ajuntament durà a terme una verificació del padró municipal de cada usuari. Això ajudarà a prevenir l'ús inadequat de la plataforma i assegurarà que els usuaris siguin autèntics membres del poble.

Amb aquesta aplicació, aspirem a crear una comunitat més unida i col·laborativa, on els veïns puguin treballar junts per millorar la qualitat de vida en el nostre municipi i fomentar una cultura de solidaritat i cooperació.

2. EL PROBLEMA

El problema que ve a resoldre aquest sistema és, en resum, la falta de col·laboració entre els habitants d’un cert poble o municipi. Per exemple, quan es vol fer certa celebració és necessària l’assistència de tercers per a treballar durant dies concrets per a dur-la a terme. El nostre sistema ve a cobrir aquestes necessitats d’una manera més eficient, incitant a la col·laboració administració-veí i veí-veí. Un exemple d’aquestes necessitats creixents es poden veure en les necessitats assistencials envers la gent gran.[1]

Per a concretar més, els diferents punts en què l’aplicació espera incidir són els següents:

* Els usuaris (veïns del poble) poden emprar-lo per trobar assistència per a qualsevol necessitat o carència (per exemple fer-se càrrec d’un nen petit per falta de temps). La possibilitat de publicar ofertes en l'àmbit privat per part de l’usuari ofereix la possibilitat de resoldre carències dels veïns.
* Qualsevol veí pot oferir-se i acceptar feines o tasques menors a canvi d’una possible retribució econòmica, a concretar amb l’usuari que demana assistència. Això pot suplir certa necessitat econòmica en casos puntuals.
* En l'àmbit públic, l’ajuntament del poble pot fer servir el sistema per trobar l’assistència necessària per muntar i mantenir cert esdeveniment, com ara un festival local. D’aquesta manera es poden resoldre problemes de falta d’organització i personal en situacions similars.
* Un altre punt que podria trobar solució a través del nostre sistema és la possible falta de connexió entre veïns. El fet d’interactuar amb el veïnat per tal de cobrir carències i solucionar problemes puntuals incita totes dues parts a comunicar-se (inicialment a través del xat intern de l’app i, posteriorment, en persona) pretén enfortir les relacions i la convivència.

3. PARTS INTERESSADES

**1. Equip de desenvolupament:**

Descripció d'interès: L'equip de desenvolupament té un interès directe en l'èxit del projecte, ja que estan creant l'aplicació.

Responsabilitats perquè el sistema funcioni: L'equip de desenvolupament és responsable de desenvolupar, provar i mantenir l'aplicació. Han de garantir que estigui funcionant correctament i resolguin qualsevol problema tècnic que pugui sorgir.

**2. Administradors de la plataforma:**

Descripció d'interès: Els administradors de la plataforma tenen un interès a assegurar-se que l'aplicació sigui segura, eficient i que el contingut sigui apropiat.

Responsabilitats perquè el sistema funcioni: Els administradors han de gestionar i supervisar l'ús de l'aplicació, vetllar per la seguretat dels usuaris i prendre mesures per prevenir abusos o contingut inadequat. També poden ser responsables de la moderació del contingut.

**3. Usuaris actius de l'aplicació:**

Descripció d'interès: Els usuaris actius de l'aplicació són aquells que la utilitzen per a les seves necessitats i ofertes de feina. Tenen un interès directe en trobar ajuda o oportunitats de treball a través de l'aplicació. Els usuaris tindran un interès directe en l'ús segur i eficaç del sistema de pagaments a través de l'aplicació.

Responsabilitats perquè el sistema funcioni: Els usuaris han de crear perfils precisos, publicar ofertes de feina o peticions d'ajuda, i col·laborar de manera respectuosa amb altres membres. La seva participació activa és fonamental per al funcionament de la plataforma. També han de proporcionar la informació de pagament necessària, seguir les polítiques i els termes d'ús del servei de pagament i ser conscients de les comissions o taxes associades.

**4. Ajuntament local:**

Descripció d'interès: L'ajuntament té un interès a utilitzar l'aplicació per a les seves pròpies necessitats de gestió i en promoure la participació ciutadana.

Responsabilitats perquè el sistema funcioni: L'ajuntament pot ser responsable de publicar ofertes de treball o activitats comunitàries, així com de col·laborar amb la gestió i la promoció de l'aplicació entre els veïns.

**5. Veïns del poble:**

Descripció d'interès: Tots els veïns del poble poden ser usuaris potencials de l'aplicació i tenen un interès directe en trobar ajuda o oportunitats de treball a través d'aquesta.

Responsabilitats perquè el sistema funcioni: Els veïns han de registrar-se, utilitzar l'aplicació de manera efectiva i seguir les normes i els protocols establerts per garantir un entorn de col·laboració segur.

**6. Empreses locals:**

Descripció d'interès: Les empreses locals poden utilitzar l'aplicació per a la contractació de personal temporal o la promoció de serveis. També poden beneficiar-se d'una comunitat més cohesionada i compromesa.

Responsabilitats perquè el sistema funcioni: Les empreses han de publicar ofertes de treball o serveis de manera adequada i col·laborar de manera ètica amb els usuaris de l'aplicació.

**7. Organitzacions comunitàries:**

Descripció d'interès: Grups i associacions comunitàries poden col·laborar o promoure activitats a través de l'aplicació per augmentar la seva visibilitat i participació en la comunitat.

Responsabilitats perquè el sistema funcioni: Han de fer servir l'aplicació per publicar o promoure esdeveniments i activitats comunitàries i interactuar de manera positiva amb els membres de la comunitat.

**8. Inversions i finançament extern:**

Descripció d'interès: Els inversors o les fonts de finançament extern tenen un interès econòmic en l'èxit i la rendibilitat de l'aplicació.

Responsabilitats perquè el sistema funcioni: Poden proporcionar finançament, assessorament o suport per al creixement de l'aplicació i han de col·laborar amb l'equip de desenvolupament per assegurar-se que els recursos estiguin disponibles.

**9. Administració pública regional o nacional:**

Descripció d'interès: Si l'aplicació és un cas d'èxit i pot ser replicada en altres àrees geogràfiques, les administracions públiques podrien estar interessades a utilitzar o promoure aquest tipus de plataformes en altres comunitats.

Responsabilitats perquè el sistema funcioni: Poden col·laborar en l'expansió i la implementació de l'aplicació en altres àrees, així com proporcionar suport logístic i financer si és necessari.

**10. Equip de desenvolupament de pagaments:**

Descripció d'interès: Aquest equip serà responsable de desenvolupar, implementar i gestionar la infraestructura de pagaments dins de l'aplicació.

Responsabilitats perquè el sistema funcioni: Han de garantir que la plataforma de pagaments sigui segura, fiable i compatible amb les diferents opcions de pagament. També hauran de gestionar problemes tècnics relacionats amb les transaccions.

**11. Departament de seguretat de dades:**

Descripció d'interès: Aquest departament tindrà un interès a assegurar-se que les dades de pagament dels usuaris siguin segures i protegides.

Responsabilitats perquè el sistema funcioni: Han de desenvolupar i implementar mesures de seguretat per protegir la informació financera i garantir que l'aplicació compleixi amb els estàndards de seguretat aplicables.

**12. Bancs o proveïdors de serveis de pagament externs:**

Descripció d'interès: Aquests proveïdors gestionaran les transaccions financeres realitzades a través de l'aplicació.

Responsabilitats perquè el sistema funcioni: Han de garantir la seguretat i la fiabilitat de les transaccions i processar els pagaments de manera adequada. També poden estar involucrats en l'assessorament sobre regulacions financeres.

4. EL PRODUCTE

**4.1. Perspectiva del producte**

Es vol desenvolupar una aplicació mòbil i una aplicació web que integrarem per millorar la comunicació i la col·laboració entre els ciutadans del nostre municipi. També estem establint un procés de verificació per garantir que tots els usuaris siguin residents autèntics del nostre municipi. El sistema disposarà d’un portal d’anuncis de feina, així com un sistema de xat per a comunicar-se entre anunciants i aspirants a la feina. El sistema serà una plataforma de nova creació, independent dels portals web preexistents de l’ajuntament. Es connectarà amb l'API del sistema de l’ajuntament encarregada de verificar els usuaris i amb l'API de Stripe per a gestionar els pagaments.





Client/Usuari < —--> Internet <—---> Servidor Central <—---------> Base de dades

| |

<\_\_\_\_\_\_\_| |\_\_\_\_\_\_\_>

API Stripe API Padró Ajuntament

**4.2. Descripció del producte**

1. Registre i Login d'Usuaris:
   1. Permetre als usuaris registrar-se amb les seves dades personals com ara el nom complet, DNI, localització, etc.
   2. Possibilitat d'iniciar sessió utilitzant un nom d'usuari, correu electrònic o número de telèfon juntament amb una contrasenya preestablerta.
   3. Recuperació de contrasenya per als usuaris que han oblidat les seves credencials d'accés.
2. Pagament i Cobrament:
   1. Integració amb serveis de tercers com Stripe per permetre pagaments segurs i cobraments per les tasques efectuades.
   2. Gestió de transaccions financeres per garantir la seguretat dels pagaments i cobraments.
3. Publicació i Acceptació d'Ofertes:
   1. Permetre als usuaris crear ofertes de feina o oportunitats de voluntariat.
   2. Emmagatzemar les ofertes fins al moment de l'acceptació bidireccional, garantint una reserva temporal per als usuaris interessats.
   3. Implementar restriccions en l'acceptació d'ofertes per part de menors d'edat.
4. Sistema de Xat en Temps Real:
   1. Integració d'un sistema de missatgeria (xat) en temps real per facilitar la comunicació directa entre els oferents i els aplicants.
   2. Habilitar la negociació dels detalls de les ofertes, coordinació d'activitats i resolució de consultes mitjançant el sistema de xat.

**4.3. Supòsits de funcionament**

1. Supòsit 1: L'aplicació ha de ser accessible tant a través d'un navegador web com d'una aplicació mòbil. En els dos casos serà necessari accés a Internet per accedir a la plataforma.
2. Supòsit 2: Els habitants del poble han de poder registrar-se a l'aplicació utilitzant la ubicació del seu habitatge, però han de ser verificats mitjançant el padró municipal per assegurar-se que estan empadronats en aquesta localització específica.
3. Supòsit 3: Els usuaris han de poder crear ofertes de treball proporcionant informació detallada, com la descripció de la feina, dates i salari proposat. Aquesta informació ha de ser completa i precisa per permetre una comprensió adequada de l'oferta.
4. Supòsit 4: Els usuaris han de poder aplicar a les ofertes publicades pels altres usuaris. Ha de ser fàcil i intuïtiu enviar una sol·licitud per a una oferta específica.
5. Supòsit 5: L'usuari que ha publicat una oferta ha de poder revisar les sol·licituds rebudes i tenir la capacitat d'acceptar un usuari específic per a la feina. Una vegada acceptada la sol·licitud, el sol·licitant haurà de confirmar en 24 hores. Una vegada confirmada, no es podrà rescindir unilateralment el pacte.
6. Supòsit 6: La plataforma ha de disposar d'un sistema de xat en temps real que permeti als usuaris comunicar-se entre ells. Aquest sistema ha de ser segur i eficient per facilitar la negociació i l'acord entre les parts.
7. Supòsit 7: Ha de ser possible efectuar pagaments de forma segura a través de la plataforma mitjançant un servei de tercers com Stripe. El sistema ha de garantir la seguretat i privacitat de les transaccions financeres.
8. Supòsit 8: Els diners del pagament han de ser retinguts temporalment per la nostra plataforma, com a intermediaris de la transacció, fins que es confirmi que l'activitat o feina s'ha completat adequadament. Només després d'aquesta confirmació es realitzarà el traspàs dels diners al compte del prestador de serveis.
9. Supòsit 9: Tant l'oferent com l'aplicant han de tenir la capacitat de denunciar si han sorgit disconformitats durant el transcurs de la feina per, en cas afirmatiu, obrir un procés de mediació i arribar a una solució.
10. Supòsit 10: Cal establir un control parental que limiti l'accés i les funcionalitats de l'aplicació per als usuaris entre 14 i 16 anys. Aquests, d’acord amb els procediments establerts, només podran participar en voluntariats i sempre amb autorització dels seus tutors legals.[2]
11. Supòsit 11: Només els usuaris majors de 18 anys han de tenir la capacitat de publicar ofertes de feina o activitats a la plataforma.

**4.4. Dependències sobre altres sistemes externs**

1. Dependència 1: Padró Municipal. La verificació del padró municipal és una dependència crítica per assegurar que els usuaris de l'aplicació estiguin realment empadronats en el municipi. Aquesta informació és necessària per validar la seva elegibilitat per utilitzar la plataforma i per mantenir la comunitat exclusiva per als residents locals.
2. Dependència 2: Stripe per Pagaments Digitals. L'ús del servei de Stripe proporciona la infraestructura necessària per gestionar els pagaments digitals de manera segura a través de la plataforma. Stripe permet les transaccions segures amb targetes de crèdit i altres mètodes de pagament digital, essencial per a garantir que es completen amb èxit les transaccions monetàries entre els usuaris (oferents i aplicants) a través de l'aplicació.
3. Dependència 5: Serveis d'Autenticació amb les XXSS (Sign-In amb Facebook, Google, Apple...). Permet als usuaris iniciar sessió a l'aplicació utilitzant els seus comptes de xarxes socials com Facebook, Google o Apple. Això millora l'experiència de l'usuari, ja que poden creació un nou compte proporcionant les seves dades en un sol clic.

**4.5. Altres requisits (requisits no funcionals)**

1. Requisit 1: Ha de ser intuïtiva. L'aplicació ha de ser fàcil d'entendre i usar sense la necessitat d'instruccions complexes. La disposició dels elements, les accions i les respostes de l'usuari han de proporcionar una experiència d'usuari fluida i senzilla.
2. Requisit 2: Interfície Agradable. L'aparença gràfica de l'aplicació ha de ser atractiva i professional. Una interfície ben dissenyada i agradable a la vista millora l'engagement de l'usuari i crea una experiència positiva. Això inclou la selecció de colors, tipografia i disposició visual dels elements.
3. Requisit 3: Eficiència i velocitat. L'aplicació ha de ser ràpida i eficient en la resposta a les accions de l'usuari. La càrrega de pàgina i altres interaccions han de ser immediates, sense esperes innecessàries que facin perdre l'atenció de l’usuari.
4. Requisit 4: Confiança i Seguretat. La plataforma ha de garantir la seguretat de les dades dels usuaris, incloent-hi informació personal i detalls de pagament. A més, les transaccions financeres han de ser segures i protegides per evitar el frau.
5. Requisit 5: Escalabilitat. L'aplicació ha de ser capaç de gestionar un augment en el nombre d'usuaris i transaccions sense comprometre la seva eficiència. Ha de ser escalable per adaptar-se a una gran quantitat d'usuaris i activitats sense caigudes en el rendiment.
6. Requisit 6: Adaptabilitat a Dispositius. L'aplicació s’ha d’adaptar a diverses plataformes i dispositius, com telèfons mòbils, tauletes i ordinadors, mitjançant l'app de mòbil i la web.

5. RECURSOS

[1] *Propostes per detectar millor les necessitats de la gent gran i reforçar els serveis públics i l’acció comunitària per fer-hi front -*. 21 febrer 2022, https://comudelleida.cat/es/propostes-del-comu-al-ple-extraordinari-de-la-gent-gran/.

[2] «El paper dels menors d’edat a l’entitat». *Xarxanet - Entitats i voluntariat de Catalunya per un món millor*, 28 desembre 2017, https://xarxanet.org/juridic/recursos/paper-dels-menors-lentitat.